भूस्थिर कक्षा
भूस्थिर कक्षा अथवा भूमध्य रेखीय भूस्थिर कक्षा पृथ्वी से 35786 किमी ऊँचाई पर स्थित उस कक्षा को कहा जाता है जहाँ पर यदि कोई उपग्रह है तो वह पृथ्वी से हमेशा एक ही स्थान पर दिखाई देगा। यह कक्षा भूमध्य रेखा पर स्थित होगी एवं उपग्रह के घुर्णन की दिशा पृथ्वी के घूर्णन के समान होगी।
भूकेंद्रीय कक्षा
भूकेंद्रीय कक्षा या पृथ्वी कक्षा का सम्बन्ध किसी भी वस्तु जैसे चंद्रमा या कृत्रिम उपग्रहों के रूप में पृथ्वी की परिक्रमा करने से है। 1997 में नासा के अनुमान के अनुसार लगभग 2465 कृत्रिम उपग्रह पेलोड पृथ्वी की परिक्रमा कर रहे थे और 6,216 अंतरिक्ष मलबे के टुकड़े गोडार्ड स्पेस फ्लाइट सेंटर द्वारा ट्रैक किये गए थे। 16,291 से अधिक पहले लांच किये गए ऑब्जेक्ट पृथ्वी के वायुमंडल में डीकेय हो चुके हैं।